Tashe-tashen hankula na barazana ga Najeriya | BATUTUWA | DW | 23.01.2018
Tashe-tashen hankula na barazana ga Najeriya
Gamayyar kungiyoyin kare hakkin jama’a sun nuna damuwa a kan hatsarin da ke fuskantar Najeriya saboda kashe-kashe da rigingimu gami da koma bayan al’umma da ke tayar da hankali sosai.
Kara shiga mawuyacin hali da ake fuskanta a Najeriya kama daga kashe-kashen jama’a da yawaitan garkuwa da mutane a cikin Najeriya da ma rigingimun da ake neman cusa addinini siyasa da kabilanci da sannu a hankali ke naso zuwa wasu kasashen Afirka ne dai suka daga hankalin al'umma Najeriyar.
Matsaloli da kalubale da suka ce ana wa saku-saku na zama babbar barazana ga kasar baki daya, musamman batun hadin kai da dorewar mulkin dimukurdiyyar da ‘yan Najeriyar suka wahala kafin samu a 1999. Mallam Auwal Musa Rafsanjani shi ne shugaban kungiyar Cisilac kuma jami’a a kungiyar kare hakin jama’a ta Tranparrency ya bayyana abinda ke tayara masu da hankali.
Matsalar nan ta cin hanci da rashawa da suka ce duk da kokarin da ake yi har yanzu ba a kai ga ganin hukunta mutanen da ake zargin da aikata ba dai dai ba, musamman sanin cewa Najeriyar na cikin kasashen da ke da hanshakan masu kudi da suka mallaki bilyoyi a dai har mutane 23, kuma duk ma’aikatan gwamnati ne.
Yayin da kungiyoyin farar hula suka kai ga daga ‘yar yatsa a bayyane take cewa gwamnatin Najeriya tana fuskantar sabon kalubale na shawo kan matsalolin da ake zargin danganta su da siyasa a dai dai lokacin da kasar ke shirin fuskantar babban zabe a shekara mai zuwa.
Rahoto game da tashe-tashen hankula na barazana ga Najeriya
Hira da Dr Hussaini Abdu mai sharhi kan harkokin yau da kullum a Najeriya
Kwanan wata 23.01.2018
Rahotanni masu dangantaka Najeriya, Buhari, Hakkin dan Adam
Muhimman kalmomi Najeriya, matasa, aiki, Hakkin dan Adam
Permalink http://p.dw.com/p/2rMYa
Shisha na barna a tsakanin matasa a Afirka 20.03.2018
Shigowar tabar zamani ta Shisha a Afirka, ya sanya karuwar yawan samari da ‘yan mata mashayan wannan taba, wannan kuwa duk da gargadin da hukumar lafiya ta yi kan yadda take yin illa ga lafiya.
Garkuwa da Bajamushe a arewacin Najeriya 16.04.2018
A cewar mai magana da yawun 'yan sanda a jihar ta Kano Arewa maso Yammacin Najeriya Magaji Musa Majia mutane biyar ne suka kai farmakin ga motar da ke dauke da Bajamushen.